cyanic-selkie/wikianc huggingface dataset:
Supernatural
Άγγελοι
Είναι έκπτωτη άγγελος, η οποία εμφανίζεται εμφανίζεται στον τέταρτο κύκλο, δίχως να γνωρίζει τις δυνάμεις της και ποια πραγματικά είναι η φύση της. Ζει μια φυσιολογική ζωή ώσπου ξαφνικά ακούει τους αγγέλους να μιλάνε για την Αποκάλυψη. Τελικά, μαθαίνει ποια είναι, επιστρέφει στον παράδεισο, όπου αναγκάζεται να συνετιστεί και να υπακούει στις εντολές των ανωτέρων της.
Ουριήλ
thumb|200px|Η [[Αμάντα Τάππινγκ ως Άγγελος Ναόμι.]] Πρόκειται για τον δεύτερο άγγελο που συναντάμε μαζί με τον Καστιέλ. Είναι επιθετικός και βγάζει μια κακία. Σύντομα, θα αποκαλυφθεί ως οπαδός του αδερφού του Εωσφόρου, για τον οποίο προσπαθεί, ύπουλα, να χαλάει τα σχέδια του παραδείσου. Εξοντώνεται από τον Καστιέλ όταν αποκαλύπτει τους πραγματικούς του σκοπούς.
Αρχάγγελος Ραφαήλ
Είναι ο τέταρτος και τελευταίος αρχάγγελος του Κυρίου. Παρουσιάζεται για πρώτη φορά στον τέταρτο κύκλο, προστατεύοντας τον προφήτη Τσακ. Μετά το τέλος της Αποκάλυψης και τη φυλάκιση των Λούσιφερ και Μιχαήλ στην κόλαση, προσπαθεί να πάρει την κυριαρχία του παραδείσου, έχοντας στο πλευρό του αρκετούς αγγέλους, που αντιμετωπίζουν την συμμαχία του Καστιέλ.
Μπαλτάζαρ
thumb|200px|Ο [[Σεμπάστιαν Ροτσέ ως Άγγελος Μπαλτάζαρ.]] Ο Μπαλτάζαρ ανήκει στη συνομοταξία του Καστιέλ και εμφανίζεται κατά τον έκτο κύκλο, με τον εμφύλιο πόλεμο που διεξάγεται στον παράδεισο. Θεωρείται νεκρός, είναι, όμως, εκείνος που έχει κλέψει τα όπλα του παραδείσου και έχει εξαφανιστεί. Έχοντας προδώσει τα σχέδια του Καστιέλ στους αδερφούς Γουίντσεστερ, αυτός τον εξοντώνει.
Ναόμι
Η Ναόμι είναι η άγγελος που σώζει τον Καστιέλ από το Καθαρτήριο, έχοντας την δική της στρατιά αγγέλων, από την οποία πολλοί έχουν χάσει τη ζωή τους κατά τη διάσωση του Καστιέλ, ο οποίος, μέχρι εκείνη τη στιγμή, αγνοεί την ύπαρξή της. Από τη διάσωσή του και μετά, ο Καστιέλ είναι υποχρεωμένος να αναφέρεται τακτικά, στη Ναόμι, για τις κινήσεις των αδερφών Γουίντσεστερ. Επίσης, συγχωρεί τον Καστιέλ για τα λάθη που έχει κάνει κατά το παρελθόν και δείχνει να είναι συγκαταβατική και φιλεύσπλαχνη. Τα σχέδιά της είναι ενάντια στα δύο αδέρφια και τον Καστιέλ, όμως, φαίνεται πως γνωρίζει ακριβώς τι συμβαίνει, λίγο πριν την εξοντώσει ο Μέτατρον προς όφελός του.
Μέτατρον
Είναι ο γραφέας των Λόγων του Θεού. Παρουσιάζεται στον όγδοο κύκλο, ως απλός, χωρίς ιδιαίτερες δυνάμεις, άνθρωπος αλλά, στην πραγματικότητα, είναι ο μόνος που έχει δει τον Θεό. Για χιλιάδες χρόνια είναι εξαφανισμένος για να μην τον ενοχλεί καθένας για το συμφέρον του. Τελικά, παραπλανά τον Καστιέλ έχοντας ως σκοπό να πάρει τον έλεγχο του παραδείσου. Εξοντώνει τους επικεφαλής αγγέλους και τους υπόλοιπους, τους στέλνει στη γη, να ζήσουν ως θνητοί, στο τέλος του κύκλου. Στον ένατο κύκλο, αποτελεί τον κυρίως «κακό» της ιστορίας, αντλώντας δύναμη από τους Λόγους του Θεού, γίνεται πανίσχυρος και έχει στόχο να κυριεύσει αγγέλους και ανθρώπους. Όταν φαίνεται πως νικάει τον Καστιέλ και να παίρνει με το μέρος του όλους τους αγγέλους - δολοφονώντας ταυτόχρονα τον Ντιν Γουίντσεστερ - μιλάει, εν αγνοία του για τα ύπουλα σχέδιά του, σε όλους. Έτσι, φυλακίζεται στις «Φυλακές του Παραδείσου», ενώ, ταυτόχρονα, χάνει τις πανίσχυρες δυνάμεις του.
Εζεκιήλ / Γκαντριήλ
Στην έναρξη του ένατου κύκλου, εμφανίζεται πρόθυμος να βοηθήσει τον Ντιν Γουίντσεστερ, ώστε να γίνει καλά ο αδερφός του, Σαμ, όμως, ο ίδιος πρέπει να καταλάβει το σώμα του, καθώς δεν υπάρχει άλλος τρόπος. Αποκτά, λοιπόν, τον έλεγχο του σώματος του Σαμ, για να βοηθήσει τα αδέρφια, ενώ ανασταίνει τον Καστιέλ, ο οποίος μαχαιρώνεται από έναν θεριστή. Όμως, λέει στον Ντιν πως ο Καστιέλ πρέπει να μείνει μακριά του, ειδάλλως, ο ίδιος πρέπει να φύγει, εγκαταλείποντας τον Σαμ να πεθάνει. Μετά από μερικά επεισόδια, αποκαλύπτεται πως παριστάνει τον Εζεκιήλ και είναι ο Γκαντρίηλ, παλιός φρουρός του «κήπου της Εδέμ» στον παράδεισο, ο οποίος, όμως, άφησε τον Εωσφόρο να εισέλθει, με αποτέλεσμα να τιμωρηθεί με αιώνια φυλάκιση στον παράδεισο. Παίρνει το μέρος του Μέτατρον, σκοτώνει, για λογαριασμό του, τον Προφήτη Κέβιν Τραν μεταξύ άλλων, όμως, αντιλαμβάνεται πως ο νέος του αφέντης είναι μοχθηρός και ύπουλος, χωρίς πρόθεση να κάνει το καλό. Τον προδίδει στον Καστιέλ και προσπαθεί να πράξει ότι καλύτερο μπορεί για τους αγγέλους και τον παράδεισο. Όταν τον φυλακίζουν ξανά, προτιμά να αυτοκτονήσει, βοηθώντας έτσι τον Καστιέλ να αποδράσει - ο οποίος ήταν, επίσης, φυλακισμένος - και στην συνέχεια να φυλακίσει τον Μέτατρον.
Βαρθολομαίος
Εμφανίζεται στον ένατο κύκλο, ως ο ισχυρότερος από τους αγγέλους που έχουν απομείνει με σκοπό να συγκεντρώσει γύρω του μια φατριά με στόχο την εκδίκηση από τον Καστιέλ, τον οποίο θέλει πάση θυσία να πιάσει ζωντανό.
Δαίμονες
thumb|200px|Η [[Κέιρι Κάσιντι ήταν μια εκ των δύο βασικών ηθοποιών, που υποδύθηκαν την Δαίμονα Ρούμπι.]] Δημιούργημα του αγγέλου Εωσφόρου, δημιουργούνται από ανθρώπινες ψυχές που έχουν διαφθαρεί στην Κόλαση. Υπακούν στις εντολές του Διαβόλου και των δυνατότερων δαιμόνων.
Αζέιζελ (κιτρινομάτης)
Υπήρξε ο κύριος στόχος των αδερφών Γουίντσεστερ, στους δύο πρώτους κύκλους. Έχει σκοτώσει την μητέρα τους, σκοτώνει τον πατέρα τους, στον δεύτερο κύκλο, και είναι υπεύθυνος για τις υπερφυσικές δυνάμεις που έχει ο Σαμ. Είναι υπηρέτης του Διαβόλου και προσπαθεί να τον ελευθερώσει από την Κόλαση, δημιουργώντας ένα παιδί-θαύμα, το οποίο θα πρέπει να είναι το «άτομο-κλειδί». Ο Αζέιζελ αναφέρεται στο Λευϊτικό (βιβλίο).
Ρούμπι
Πρόκειται για δαίμονα που θα εμφανιστεί στον τρίτο και τέταρτο κύκλο. Δείχνει να έχει καλές προθέσεις και να μην μοιάζει με τους υπόλοιπους, βοηθώντας τους αδερφούς Γουίντσεστερ, ενώ, όταν πεθαίνει ο Ντιν, δένεται με τον Σαμ και καταλήγει ερωμένη του. Τελικά, αποδεικνύεται πως είναι μια καλά κρυμμένη υποτακτικός του Διαβόλου και εξοντώνεται στο τέλος του τέταρτου κύκλου.
Λίλιθ (ασπρομάτα)
thumb|200px|Ο [[Μαρκ Σέπαρντ ως Άρχοντας της Κόλασης, Κράουλι.]]
Είναι υποτακτικός του Αζέιζελ και κόρη του, όπως λέγεται. Προσπαθεί στους πρώτους δύο κύκλους, να βοηθήσει τον πατέρα της στο να σταματήσει τους αδερφούς Γουίντσεστερ. Επιστρέφει στον πέμπτο κύκλο με την Αποκάλυψη, ενώ στον έβδομο, αλλάζει στρατόπεδο, όντας κυνηγημένη από την Κόλαση και τους υπόλοιπους δαίμονες, βοηθώντας τους αδερφούς.
Άλαιστερ
thumb|200px|Ο Κρίστοφερ Χέγερνταλ ως Δαίμονας Άλαιστερ. Πρόκειται για ισχυρό δαίμονα, που βασάνιζε τον Ντιν, όσο εκείνος βρισκόταν στην Κόλαση. Εμφανίζεται στον τέταρτο κύκλο, στον οποίο και εξοντώνεται. Κατέχει σωρεία γνώσεων και προσπαθεί να σπάσει ορισμένες σφραγίδες, ώστε να βοηθήσει τη Λίλιθ να απελευθερώσει τον Εωσφόρο.
Δαίμονας του Σταυροδρομίου (κοκκινομάτης)
Είναι δαίμονας που κάνει συμφωνίες με ανθρώπους, ώστε να του ανήκει η ψυχή τους όταν τελειώσει ο χρόνος τους. Μαζί του κάνει συμφωνία ο Ντιν για να επιστρέψει στη ζωή ο αδερφός του, Σαμ, και εξαιτίας αυτής, πεθαίνει.
Κρόουλι
Είναι εμπνευσμένος από τον μάγο του 19ου αιώνα, Άλιστερ Κρόουλι. Πρόκειται για τον βασιλιά της Κόλασης, μετά από την Αποκάλυψη, είναι ο διάδοχος της Λίλιθ, δηλαδή. Ενεργεί εναντίον του Εωσφόρου, αφού φοβάται πως είναι ο επόμενος στόχος για εκείνον. Έχει τα δικά του σχέδια, εν τούτοις βοηθά αρκετές φορές τους αδερφούς Γουίντσεστερ, στον πέμπτο και στον έβδομο, κυρίως, κύκλο, αφού στον έκτο έχει διαφορετικούς στόχους. Κατά τη διάρκεια του έβδομου, δεν καταφέρνει να συνάψει συμφωνία με τους Λεβιάθαν και, έτσι, αποκτά τον ρόλο του ουδέτερου, στον πόλεμό τους με τα αδέρφια. Στον όγδοο κύκλο, είναι ο μεγαλύτερος εχθρός των δύο αδερφών. Στόχος του είναι να ανοίξει όλες τις πύλες τις Κολάσεως προς τη γη, ενώ οι Γουίντσεστερ θέλουν να τις κλείσουν. Στο τελευταίο επεισόδιο, βρίσκει την ανθρώπινη πλευρά του, με το μέλλον του να καθίσταται αβέβαιο στον επόμενο κύκλο.
Αβαδδών
Είναι η αρχαιότερος δαίμονας, ισχυρότερη από κάθε άλλον και δεν εξοντώνεται όπως όλοι οι υπόλοιποι. Στο τέλος του όγδοου κύκλου, φαίνεται πως παίρνει τον έλεγχο της Κόλασης από τον Κράουλι. Στον ένατο, με τον βασιλιά της Κόλασης ανίσχυρο για αρκετό διάστημα, ασκεί έλεγχο, φτιάχνει στρατό από δαίμονες και τον αναζητά για να τον εξοντώσει. Τελικά, δεν τα καταφέρνει και την εξοντώνει ο Ντιν, με την Πρώτη Λεπίδα.
Κάιν
Πρόκειται για τον πρωτότοκο υιό των πρωτόπλαστων, Αδάμ & Εύας, και ο πρώτος αδελφοκτόνος του ανθρώπινου είδους, δολοφονώντας τον Άβελ. Δεν είναι σίγουρα αν στη σειρά πρέπει να λογίζεται ως δαίμονας, όμως βάση του σεναρίου, προέκυψε όταν αυτοκτόνησε, έχοντας στο σώμα του το σημάδι του Εωσφόρου, το οποίο δεν τον άφησε να πεθάνει. Το σημάδι αυτό είναι το μόνο που κάνει χρήσιμη, την Πρώτη Λεπίδα, ένα αρχέγονο όπλο που μόνο έτσι μπορεί να αφανίσει κάθε πλάσμα, αγγελικό ή δαιμονικό. Ο Κάιν έκανε την πρώτη εμφάνισή του, μεταφέροντας το Σημάδι του, στον Ντιν, με σκοπό εκείνος να χρησιμοποιήσει την Λεπίδα εναντίον της Αβαδδών και όπου αλλού χρειαστεί.
Λεβιάθανς
Οι Λεβιάθανς είναι μυθολογικά τέρατα με τεράστια δύναμη, που έχουν φυλακιστεί από τον Θεό στο Καθαρτήριο, όπου υπάρχουν κάθε λογής τέρατα. Καταφέρνουν να αποδράσουν κατά την διάρκεια του έβδομου κύκλου και υπακούν στις εντολές του αρχηγού τους.
Ντικ Ρόμαν
Είναι ο αρχηγός των Λεβιάθανς. Δημιουργεί το περιβάλλον για τα τέρατα του, που έχουν ως στόχο να γίνουν οι άνθρωποι εύκολοι στόχοι στη διατροφή τους, και προσπαθεί να κυριαρχήσει σε όλες τις επιχειρήσεις. Τελικά, αφανίζεται στο τέλος του έβδομου κύκλου.
Έντγκαρ
Είναι το «δεξί χέρι» του Ντικ, κάνει όλες τις βρώμικες δουλειές του και δεν τον απογοητεύει ποτέ. Τελικά,εξοντώνεται από τον Σαμ και τον Ντιν, όταν προσπαθεί να επιτεθεί στον Άλφα Βρικόλακα, ο οποίος θα βοηθήσει τα δύο αδέρφια.
Κάνει όλα τα πειράματα για τους ανωτέρους του και, κυρίως, για τον Ντικ Ρόμαν, τον οποίο και τρέμει. Είναι ο ιατρός των Λεβιάθανς και παρασκευάζει όλα τα τρόφιμα που μολύνουν τους ανθρώπους, κάνοντάς τους απαθείς.
Τσετ
Πρόκειται για τον πρώτο Λεβιάθαν που θα καταδιώξει τους αδερφούς Γουίντσεστερ. Τελικά, θα φυλακιστεί από τον Μπόμπι και τα αδέρφια και θα γίνει το πειραματόζωο, ώστε να βρεθεί ο τρόπος εξόντωσης των Λεβιάθανς.
Βαλέντ
Έχει καταλάβει το σώμα ενός πράκτορα του FBI και προσπαθεί να εκμεταλλευτεί, όσο μπορεί, την ψεύτικη ιδιότητά του για τα συμφέροντα του αρχηγού του, Ντικ.
Λοιποί χαρακτήρες
Βίκτορ Χένριξεν - Πράκτορας FBI thumb|200px|Η Λαουρέν Κοχάν ως Μπέλα Τάλμποτ. Καταδιώκει τους αδερφούς Γουίντσεστερ και του γίνεται εμμονή να τους πιάσει αφού ξεφεύγουν, διαρκώς. Όταν, τελικά, τους πιάνει, δαίμονες προσπαθούν να τους επιτεθούν και τότε αντιλαμβάνεται τι πραγματικά συμβαίνει. Τελικά, σκοτώνεται από τη Λίλιθ, σε επεισόδιο του τρίτου κύκλου, και επιστρέφει ως πνεύμα στον τέταρτο, για ένα επεισόδιο.
Μεγκ Μάστερς (κοπέλα κυριευμένη από τον δαίμονα Μεγκ)
Πρόκειται για την κοπέλα που έχει κυριεύσει ο δαίμονας με το ίδιο όνομα. Πεθαίνει στο τέλος του πρώτου κύκλου, αφού την εγκαταλείπει ο δαίμονας. Επιστρέφει, ως πνεύμα στον τέταρτο, για ένα επεισόδιο.
Μπέλα Τάλμποτ
Εμφανίζεται καθ'όλη τη διάρκεια του τρίτου κύκλου. Πρόκειται για κλέφτρα που έχει ως στόχο σπάνια και ακριβά αντικείμενα, ώστε να τα πωλήσει. Προκαλεί τεράστιο πρόβλημα στα αδέρφια, σε πολλά επεισόδια, ενώ κλέβει και το όπλο Κολτ. Πεθαίνει από τα διαβολόσκυλα, αφού παραβεί συμφωνία του είχε συνάψει με δαίμονες.
Πάμελα Μπαρνς
Πρόκειται για ένα μέντιουμ, το οποίο τυφλώνεται προσπαθώντας να δει τον άγγελο Καστιέλ κατά την έναρξη του τρίτου κύκλου. Επιστρέφει για ένα επεισόδιο, στέλνοντας τα αδέρφια στον κόσμο των πνευμάτων, και πεθαίνει. Τελευταία παρουσία της γίνεται σε επεισόδιο που τη δείχνει να βρίσκεται ευτυχισμένη στον Παράδεισο.
Προφήτης Τσακ Σέρλεϊ
Είναι προφήτης που γνωρίζει τα πάντα για τη ζωή των αδερφών Γουίντσεστερ, την οποία έχει εκδώσει σε βιβλία. Προστατεύεται από τον αρχάγγελο Ραφαήλ. Βοηθά, όπως μπορεί, τους δύο αδερφούς ώστε να νικήσουν την Αποκάλυψη. Στην ολοκλήρωση του πέμπτου κύκλου και ενώ τα αδέρφια έχουν αποτρέψει το τέλος του κόσμου, τον δείχνει να εξαφανίζεται μυστηριωδώς από το πλάνο, αφήνοντας ερωτηματικά για το ποιος, πραγματικά, είναι ή τι, πραγματικά, του συνέβη. Εμφανίζεται στο τέλος ενός επεισοδίου στο δέκατο κύκλο και οι φήμες τον θέλουν να είναι ο Θεός που τόσο καιρό δεν είχε εμφανιστεί. Αυτό τελικά επιβεβαιώνεται στον ενδέκατο κύκλο όπου επιστρέφει για να αντιμετωπίσει την αδερφή του Αμάρα, το σκοτάδι. Τελικά, αφού έχουν λύσει τις διαφορές τους, φεύγουν μαζί.
Τζέσικα Λι Μουρ
Πρόκειται για την κοπέλα του Σαμ, στο ξεκίνημα της σειράς, η οποία δολοφονείται από τον κιτρινομάτη δαίμονα, κατά το πρώτο επεισόδιο. Έτσι, γίνεται η αφορμή ώστε ο μικρός αδερφός να ξεκινήσει την περιπλάνηση με τον Ντιν.
Άνταμ Μίλιγκαν
Είναι υιός του Τζον Γουίντσεστερ και αδερφός, από την μεριά του πατέρα τους, των Σαμ και Ντιν. Πεθαίνει κατά το πρώτο επεισόδιο της εμφάνισής του, στον τέταρτο κύκλο, όμως, οι άγγελοι τον επαναφέρουν στην ζωή, προκειμένου να το κυριεύσει ο άγγελος Μιχαήλ που χρειάζεται το σώμα ενός Γουίντσεστερ.
Λίζα Μπράεντεν thumb|220px|Η Κιμ Ρόουντς ως σερίφης Τζόντι Μιλς. Πρόκειται για έναν παλιό έρωτα του Ντιν και με την οποία θα συζήσει όταν πεθάνει ο Σαμ, στο τέλος του πέμπτου κύκλου. Εμφανίζεται σε αρκετά επεισόδια, μαζί με τον υιό της, Μπεν.
Μπεν Μπράεντεν
Είναι ο υιός της Λίζα, μοιάζει, απίστευτα, στον χαρακτήρα του Ντιν και τον συμπαθεί πολύ. Εμφανίζεται, σχεδόν, σε όλα τα επεισόδια που εμφανίζεται η μητέρα του.
Η σερίφης Τζόντι Μίλς thumb|200px|Η Φελίσια Ντέι ως Τσάρλι Μπράντμπουρι. Εμφανίζεται στον πέμπτο κύκλο. Κατοικεί στην ίδια μικρή πόλη μαζί με τον Μπόμπι, τον οποίο, αρχικά, δεν συμπαθεί. Όμως, όταν μαθαίνει για τον υπερφυσικό κόσμο, βοηθά σε αρκετές περιπτώσεις. Εμφανίζεται σε διάφορα επεισόδια, αποσπασματικά και σε διάφορους κύκλους.
Μπέκι Ρόουζεν
Πρόκειται για μια θαυμάστρια των βιβλίων του προφήτη Τσακ και των δύο αδερφών. Όταν τους γνωρίζει από κοντά, ενθουσιάζεται. Με ένα δαιμονικό φίλτρο, στον έβδομο κύκλο, «δένει» τον Σαμ, κάνοντάς τον να την ερωτευτεί και να την παντρευτεί, όμως σύντομα τα μάγια «λύνονται» και αυτοί χωρίζουν.
Φρανκ Ντέβεροχ
Είναι παλιός γνωστός του Μπόμπι και παίρνει τη θέση του ως αναλυτής του υπερφυσικού για τους δύο αδερφούς, όταν ο πρώτος πεθαίνει. Σύντομα, θα τον βρουν οι Λεβιάθανς και θα τον σκοτώσουν.
Προφήτης Κέβιν Τραν
Ο Κέβιν εμφανίζεται στο τέλος του έβδομου κύκλου, ως νέος προφήτης του Θεού. Είναι εκείνος που βοηθά τα αδέρφια να στείλουν πίσω στο Καθαρτήριο τους Λεβιάθανς, μεταφράζοντας τον Λόγο του Θεού. Στον όγδοο, εμφανίζεται πιο έτοιμος για προφήτης και ως το κλειδί για την καταστροφή ή την ανύψωση των δαιμόνων από ή στη Γη, αντίστοιχα. Τον αιχμαλωτίζει αρκετές φορές ο άρχοντας της κόλασης, Κράουλι, ώστε να του αποκαλύψει τα μυστικά των υπόλοιπων Λόγων του Θεού.
Τσάρλι Μπράντμπουρι
Πρώτος κύκλος
Το πρώτο επεισόδιο της σειράς, προβλήθηκε στις 13 Σεπτεμβρίου του 2005 και το φινάλε του πρώτου κύκλου, στις 4 Μαΐου του 2006.
Ο Ντιν ενοχλεί μετά από δύο χρόνια τον Σαμ και αφού έχει εξαφανιστεί ο πατέρας τους για εβδομάδες. Μετά τον θάνατο της κοπέλας του Τζέσικα (ίδιος με της μητέρας του), την οποία σκόπευε να παντρευτεί, ο Σαμ παίρνει την απόφαση να ακολουθήσει τον αδερφό του στην αναζήτηση του πατέρα τους. Στην πορεία προς τα χνάρια του Τζον Γουίντσεστερ, οι δυο τους λειτουργούν σαν ομάδα, σώζοντας ανθρώπους από υπερφυσικά πλάσματα. Ο Σαμ ξεκινά να βλέπει παράξενους εφιάλτες αλλά και οράματα, γεγονός που τον προβληματίζει. Μετά από αρκετό καιρό βρίσκουν τον πατέρα τους, ο οποίος τους ανακοινώνει πως κυνηγάει κάποιον «κιτρινομάτη» δαίμονα, ονόματι Αζέιζελ, ο οποίος είναι υπεύθυνος για τον θάνατο της μητέρας τους.
Πλέον ο μοναδικός στόχος για τους τρεις άνδρες είναι να θανατωθεί ο συγκεκριμένος δαίμονας, με όπλο τους ένα Κολτ, κατασκευασμένο από τον ίδιο τον Σάμιουελ Κολτ, το οποίο είναι μοναδικό, καθώς μπορεί να σκοτώσει οποιοδήποτε πλάσμα.
Δεύτερος κύκλος
Η δεύτερος κύκλος ξεκίνησε στις 28 Σεπτεμβρίου του 2006 και ολοκληρώθηκε στις 17 Μαΐου του 2007. thumb|right|200px|Ο Τζιμ Μπίβερ, συμπρωταγωνίστησε ως Μπόμπι. Ο Ντιν είναι σοβαρά τραυματισμένος και ετοιμοθάνατος στο νοσοκομείο μετά το τροχαίο ατύχημα. Όμως, ο πατέρας του πουλάει την ψυχή του και το Κολτ, στον «κιτρινομάτη» δαίμονα, με αντάλλαγμα να γίνει καλά ο γιος του. Τα δυο αδέρφια βρίσκουν νέο κίνητρο για τον στόχο που είχαν, να σκοτώσουν τον δαίμονα αυτόν.
Τα δύο αδέρφια με τη βοήθεια της Έλεν και του Μπόμπι, αποτυγχάνουν να αποτρέψουν το άνοιγμα της Κόλασης προς τη γη κι έτσι, χιλιάδες ψυχές και δαίμονες βγαίνουν έξω. Με τη βοήθεια του πνεύματος του Τζον Γούιντσεστερ, ο γιος του Ντιν, σκοτώνει με το Κολτ τον Αζέιζελ, τον «κιτρινομάτη» δαίμονα. Πλέον, στόχος τους είναι να σπάσουν τη συμφωνία για τον θάνατο του Ντιν και να εξοντώσουν όσο περισσότερους δαίμονες μπορέσουν.
Τρίτος κύκλος
Η έναρξη του επόμενου κύκλου έγινε στις 4 Οκτωβρίου του 2007, με τη διάρκειά του να είναι μικρότερη, λόγω απεργίας των σεναριογράφων της Αμερικής, με μόλις 16 επεισόδια και με το τελευταίο να προβάλλεται στις 15 Μαΐου του 2008.
Με κύριο στόχο να αποτραπεί ο θάνατος του Ντιν, ο Σαμ, κυρίως, κάνει ό,τι περνάει από το χέρι του.
Τέταρτος κύκλος
Ο τέταρτος κύκλος προβλήθηκε από τις 18 Σεπτεμβρίου του 2008 μέχρι τις 14 Μαΐου του 2009. thumb|right|200px|Ο Μίσα Κόλινς, πρωτοεμφανίστηκε στην 4η σεζόν, ως Άγγελος Καστιέλ. Παρέμεινε ως Σπέσιαλ Γκεστ Σταρ έως την 8η και από την 9η είναι ο τρίτος πρωταγωνιστής. Ο Ντιν μετά από τέσσερις μήνες στην Κόλαση, επιστρέφει στην Γη, αφού τον έσωσε ένας Άγγελος με το όνομα Καστιέλ. Αφού συναντά τον Μπόμπι και μετά τον αδερφό του Σαμ, ο οποίος έχει παραπλανηθεί στο πλευρό της δαίμονα Ρούμπι, μαθαίνει το σχέδιο των υπόλοιπων δαιμόνων και της αρχηγού τους, Λίλιθ. Αυτό, είναι να σπάσουν 66 άγιες σφραγίδες, οι οποίες σηματοδοτούν την αποφυλάκιση από την κόλαση του Άγγελου Εωσφόρου, γνωστού και ως Διάβολος.
Μαθαίνοντας πως έσπασε την πρώτη σφραγίδα όταν ήταν στην Κόλαση, ο Ντιν θλίβεται, ενώ συν τοις άλλοις, βλέπει τον αδερφό του, Σαμ, αλλαγμένο να τρέφεται με αίμα δαιμόνων, αφού τους εξοντώσει εύκολα με τη σκέψη του. Οι άγγελοι λένε στον Ντιν πως είναι ο μοναδικός που μπορεί να σταματήσει την Αποκάλυψη που θα έρθει εφόσον σπάσουν οι σφραγίδες. Στην προσπάθειά του να σώσει τον αδερφό του, έρχεται σε ολική ρήξη μαζί του και οι δρόμοι τους χωρίζουν, ενώ άγγελοι και δαίμονες δεν τους επιτρέπουν να επικοινωνήσουν όπως θέλουν, με απώτερο στόχο να γίνει η Αποκάλυψη. Ο άγγελος Καστιέλ και η άγγελος Άννα, φαίνεται να είναι οι μοναδικοί που θέλουν το καλό και ο Θεός τους προστατεύει. Ένας προφήτης, ο Τσακ, θα δείξει στον Καστιέλ και στον Ντιν, πως η Ρούμπι έχει οδηγήσει τον Σαμ, για να σκοτώσει τη Λίλιθ. Η τελευταία σφραγίδα είναι να εξοντωθεί η Λίλιθ και ο Σαμ χωρίς να το ξέρει, το πράττει.
Ο Ντιν, με τη βοήθεια του αδερφού του, εξοντώνει την υποκρίτρια, όπως αποδεικνύεται, Ρούμπι, ενώ στον Παράδεισο, ο Θεός έχει εξαφανιστεί και οι άγγελοι περιμένουν με αγωνία τη μάχη τους με τον αδερφό τους, Εωσφόρο, ο οποίος έχει ήδη ελευθερωθεί.
Πέμπτος κύκλος
Ο πέμπτος κύκλος, άρχισε στις 10 Σεπτεμβρίου του 2009 και ολοκληρώθηκε στις 13 Μαΐου του 2010.
Στόχος πλέον για τους αδερφούς είναι να σταματήσουν τον Εωσφόρο, ο οποίος ανακοινώνει στον Σαμ πως όλα όσα έγιναν σε εκείνον και στη ζωή του, συνέβησαν εξαιτίας του, διότι ο Διάβολος θα χρειαστεί το σώμα του για να είναι ισχυρός. Ταυτόχρονα, οι άγγελοι με βίαιο τρόπο προσπαθούν να πείσουν τον Ντιν να δώσει το σώμα του στον αρχάγγελο Μιχαήλ, που είναι ο μοναδικός ικανός να νικήσει τον Εωσφόρο.
Τα δύο αδέρφια αποφεύγουν με κάθε τρόπο τους αγγέλους και τους πολεμούν. Έρχονται αντιμέτωποι με τους οιωνούς της Αποκάλυψης, όπως τους Τέσσερις Καβαλάρηδες, την Έγερσις των Πνευμάτων και άλλους. Όλοι οι πρωταγωνιστές, ο Σαμ, ο Ντιν, ο Κάστιελ και ο Μπόμπι - που μένει ανάπηρος για αρκετά επεισόδια - έχουν ψυχολογικά προβλήματα και φόβους. Ο φίλος του Μπόμπι, ο Ρούφους, η Έλεν αλλά και η Τζο, θα τους βοηθήσουν μέχρι το τέλος τους.
Δίχως να έχουν πολλές λύσεις στο να σταματήσουν τον Διάβολο, συγκεντρώνουν τα δαχτυλίδια των Καβαλάρηδων, τα οποία ανοίγουν τη φυλακή της Κόλασης. Ο αρχάγγελος Μιχαήλ, αφού ο Ντιν δεν του επιτρέπει να πάρει το σώμα του, καταλήγει στον τρίτο αδερφό Γούιντσεστερ, τον Άνταμ, που τα δύο αδέρφια γνώρισαν στον τέταρτο κύκλο. Ο Σαμ μην έχοντας άλλη επιλογή δέχεται την απαίτηση του Σατανά και όλα δείχνουν να έχουν ένα άσχημο τέλος.
Ο Μπόμπι πεθαίνει, ο Καστιέλ το ίδιο, ενώ ο Ντιν λίγο πριν πεθάνει και αυτός από αιμορραγία από τον Εωσφόρο, βλέπει τον αδερφό του, Σαμ, να ανακτά το σώμα του, με τον Διάβολο μέσα του, και να ρίχνει τον εαυτό του και τον αρχάγγελο Μιχαήλ στην τρύπα της Κόλασης. Ο Ντιν βλέπει τον Καστιέλ να ζωντανεύει και να φέρνει στη ζωή τον Μπόμπι.
Ο Ντιν, έχοντας δώσει υπόσχεση στον Σαμ πως θα ζήσει μια κανονική ζωή, πηγαίνει να μείνει με τη Λίζα, μια γυναίκα την οποία είχε ερωτευτεί στο παρελθόν, και τον γιο της Μπεν.
Έκτος κύκλος
Ο έκτος κύκλος, ξεκίνησε στις 24 Σεπτεμβρίου 2010 και ολοκληρώθηκε στις 20 Μαΐου 2011.
Ο Σαμ έχει βγει από την Κόλαση χωρίς την ψυχή του, ενώ ζωντανός είναι και ο παππούς του Σάμιουελ Κάμπελ, που είχε πεθάνει το 1973. Ενώ ο Ντιν ζει μια φυσιολογική ζωή, αναγκάζεται να εγκαταλείψει τα πάντα ώστε να βοηθήσει τον αδερφό του να βρει τη χαμένη ψυχή του, κάτι που ο Σαμ δε θέλει, καθώς χωρίς αυτήν είναι άψογος επαγγελματίας, ψυχρός εκτελεστής και άκαρδος άνθρωπος, ενώ με αυτή θα γινόταν ίο αντίθετο.
Ο Κράουλι, ο νέος βασιλιάς της Κόλασης, είναι εκείνος που έχει επαναφέρει στη ζωή τον Σαμ. Ο αδερφός του και ο παππούς τους του παραδίδουν τη νέα απειλή, τα τέρατα Άλφα, τα οποία ήρθαν στη ζωή, αφού εκλάπησαν αρκετά όπλα από τον Παράδεισο. Οι Άλφα όμως είναι οιωνός για να ανοίξει το Καθαρτήριο, που περιέχει πολλές κακές ψυχές και χειρότερα πλάσματα. Κάπου εκεί, ο Ντιν βρίσκει τρόπο να επιστρέψει την ψυχή στο σώμα του Σαμ, χωρίς τις μνήμες της. Ταυτόχρονα, η Μητέρα Όλων των Πλασμάτων, με το όνομα Εύα, επιστρέφει στη Γη και προσπαθεί να φτιάξει το τέλειο τέρας Άλφα για να σκοτώσει όσους την απειλούν. Ο Μπόμπι, ο Ντιν και ο Σαμ ζητούν τη βοήθεια του Καστιέλ, όμως, εκείνος είναι απασχολημένος με έναν μεγάλο εμφύλιο πόλεμο στον Παράδεισο.
Τελικά, τα αδέρφια καταφέρνουν να σκοτώσουν την Εύα, αφού εκείνη τους προειδοποιεί πως ο Κράουλι ετοιμάζει κάτι άσχημο στο Καθαρτήριο. Όταν θα είναι πλέον πολύ αργά, ο Σαμ, ο Ντιν και ο Μπόμπι θα ανακαλύψουν πως συνεργάτης του Κράουλι είναι ο άγγελος Καστιέλ. Ο Σαμ, μάλιστα, θα έχει μνήμες από την Κόλαση που θα τον κάνουν να υποφέρει. Ο Καστιέλ, τέλος, προδίδει τον Κράουλι, ανοίγει το Καθαρτήριο και παίρνει στο σώμα του όλες τις ψυχές, οι οποίες του δίνουν τρομερή δύναμη και τον κάνουν ισχυρό σαν θεό.
Έβδομος κύκλος
Ο έβδομος κύκλος, ήταν εκείνος με τα περισσότερα επεισόδια, 23 στον αριθμό. Προβλήθηκε μεταξύ τις 23ης Σεπτεμβρίου 2011 και τις 18ηε Μαΐου 2012.
Η δύναμη στο σώμα του Καστιέλ είναι τεράστια, αλλά χάνει τον έλεγχο από τους Λεβιάθαν, μυθικά πλάσματα που δεν πεθαίνουν με κανένα γνωστό όπλο. Το σώμα του αγγέλου ανατινάσσεται μέσα στη Θάλασσα και οι Λεβιάθαν ξεκινάνε να καταστρώνουν σχέδια. Αυτά τα πλάσματα παίρνουν όποια ανθρώπινη μορφή επιθυμούν και αρέσκονται να τρέφονται με ανθρώπους. Σύντομα, θα ξεκινήσουν προσπάθεια να αποβλακώσουν τους ανθρώπους μέσω της τροφής τους, ώστε εκείνοι να τους τρώνε εύκολα και να είναι πιο νόστιμοι.
Στην προσπάθεια του Σαμ και του Ντιν, ο Μπόμπι πέφτει νεκρός από σφαίρα του ισχυρού αρχηγού, των Λεβιάθαν, Ντικ Ρόμαν. Τα αδέρφια βρίσκουν νέους συμμάχους, στο πρόσωπο του Φρανκ -ένας κυνηγός που θα δώσει σημαντικές πληροφορίες πριν πεθάνει, του Κράουλι - που δε συμπαθεί τους Λεβιάθαν και της δαίμονα Μεγκ. Παράλληλα με τους Λεβιάθαν, οι μνήμες του Σαμ από την Κόλαση και τα μαρτύρια από τον Εωσφόρο επιστρέφουν επιθετικά, με τον μικρό αδερφό να οδεύει προς τον θάνατο, από την παράνοια.
Όγδοος κύκλος
Ο όγδοος κύκλος ξεκίνησε στις 3 Οκτωβρίου 2012 και ολοκληρώθηκε στις 15 Μαΐου του 2013.
Έναν χρόνο μετά από όσα συνέβησαν με τους Λεβιάθαν, ο Σαμ έχει παρατήσει την ενασχόληση του "κυνηγού" και έπειτα από μια ερωτική περιπέτεια με μια γυναίκα, την Αμέλια, ζει μόνος του. Η ιστορία συνεχίζεται με τον Ντιν να επιστρέφει στην γη, δίνοντας ζωή σε έναν βρικόλακα με το όνομα Μπένι, ο οποίος φαίνεται πως τον βοήθησε στο Καθαρτήριο. Ο Μπένι κατά τη διάρκεια του κύκλου, θυσιάζεται για τα δύο αδέρφια, επιστρέφοντας στο Καθαρτήριο, αφού έχει κλείσει όλες τις ανοιχτές υποθέσεις που τον αφορούσαν στην γη και νιώθει πως δεν έχει λόγο ύπαρξης. Τα δύο αδέρφια ξανασμίγουν, αλλά η σχέση τους δεν είναι καλή, αφού όπως εξομολογείται ο Σαμ, δεν έψαξε τρόπο να βοηθήσει τον Ντιν και αποφάσισε να ζήσει μια φυσιολογική ζωή. Με το πέρασμα των μηνών, τα μεταξύ τους προβλήματα θα λυθούν εντελώς.
Εκτός του Κράουλι όμως, μια νέα παράταξη αγγέλων, με αρχηγό τη Ναόμι, κάνει την εμφάνισή της, δείχνοντας να έχει συμφέροντα διαφορετικά από τα δύο αδέρφια. Η Ναόμι ελέγχει το μυαλό του Καστιέλ για αρκετό διάστημα. Εκείνος θα καταφέρει να απαγκιστρωθεί και να ξεκινήσει τη δική του μάχη για τον Παράδεισο, έχοντας κρυμμένο και τον Λόγο του Θεού για τους αγγέλους. Και ενώ τα δύο αδέρφια προσπαθούν να κλείσουν τις Πύλες της Κόλασης οριστικά με τρεις απαραίτητες δοκιμασίες (τις περνάει ο Σαμ υποφέροντας σωματικά), - στη μια εξ αυτών, εμφανίζεται και ο Μπόμπι Σίνγκερ ως πνεύμα που μεταφέρεται από την Κόλαση στον Παράδεισο - ο Κράουλι προσπαθεί με κάθε τρόπο να μάθει για τους υπόλοιπους Λόγους του Θεού καταστρώνοντας τα σχέδιά του για την ισχυροποίηση της Κόλασης.
Κι ενώ η τελευταία δοκιμασία είναι η διάσωση ενός δαίμονα, του Κράουλι, στον Παράδεισο, ο νέος χαρακτήρας της σειράς, ο Γραφέας του Θεού, Μέτατρον, παραπλανά τον Καστιέλ και τον μετατρέπει σε θνητό. Σκοτώνει όλους τους αγγέλους και στέλνει όσους απομένουν να ζήσουν στην γη ως θνητοί. Την ίδια στιγμή, ο Ντιν σταματά τον Σαμ από την ολοκλήρωση της τρίτης δοκιμασίας, αφού αυτό θα του κόστιζε την ίδια τη ζωή του.
Έτσι, η Πύλες της Κολάσεως παρέμειναν ανοιχτές και εκεί φαίνεται πως υπάρχει νέα αρχηγός δαιμόνων, η πανίσχυρη αρχαία Αβαδδών, ενώ ο άλλοτε "Βασιλιάς" Κράουλι, γίνεται πιο ανθρώπινος από ποτέ, αφήνοντας ερωτηματικά για το τι θα απογίνει ο ίδιος μα και τι θα γίνει, εν τέλει, στην Κόλαση.
Ένατος κύκλος
Ο ένατος κύκλος ξεκίνησε στις 8 Οκτωβρίου 2013 και ολοκληρώθηκε στις 20 Μαΐου 2014.
Ο Σαμ είναι ετοιμοθάνατος και ο Ντιν σε μια απέλπιδα προσπάθεια, εμπιστεύεται έναν άγγελο με το όνομα Εζεκιήλ, προκειμένου να καταλάβει, μυστικά, το σώμα του αδερφού του και να τον επαναφέρει στη ζωή, σταδιακά. Ταυτόχρονα, ο Καστιέλ, δίχως πλέον αγγελικές δυνάμεις (χωρίς τη Χάρη του, όπως αναφέρεται στη σειρά), προσπαθεί να προσαρμοστεί στις βιολογικές ανάγκες ενός ανθρώπου και αποφεύγει διάφορους αγγέλους που τον καταδιώκουν. Ο βασιλιάς της Κόλασης, Κράουλι, βρίσκεται φυλακισμένος από τους Γουίντσεστερ, ενώ προσπαθεί να του πάρει τα ηνία η Ιππότης της Κολάσεως, Αβαδδών.
Με την πάροδο των επεισοδίων, αποκαλύπτεται πως ο Εζεκιήλ έχει πεθάνει και αυτός που τον παριστάνει είναι στην πραγματικότητα ο Γκαντριήλ, φύλακας του Κήπου της Εδέμ, που άφησε τον Εωσφόρο να εισέλθει και έτσι φυλακίστηκε στον Παράδεισο. Τελικά, ο Μέτατρον - που θέλει να γίνει θεός - παίρνει με το μέρος του τον Γκαντριήλ, εκείνος σκοτώνει τον Προφήτη Κέβιν Τραν και εν τέλει τον καταδιώκουν οι Ντιν, Καστιέλ και Κράουλι, μέχρι να τον εκδιώξει ο ίδιος ο Σαμ από το σώμα του, όταν πια μαθαίνει τι του έχει συμβεί. Οι σχέσεις των δύο αδερφών σε εκείνο το σημείο, γίνονται ψυχρές και απόλυτα επαγγελματικές.
Εν τω μεταξύ, ο Καστιέλ έχει κλέψει τη Χάρη κάποιου άλλου αγγέλου. Με αυτή καταφέρνει να σκοτώσει τον Βαρθολομαίο, που ηγείτο μιας φατρίας αγγέλων με στόχο τον αφανισμό των υπολοίπων και την επιστροφή του στον Παράδεισο. Έτσι, στο πλευρό του έρχονται όλοι οι άγγελοι που θέλουν ειρηνικά να γυρίσουν στον φυσικό τους χώρο. Ο Ντιν, πλέον, δέχεται να συνεργαστεί με τον Κράουλι, ώστε να σκοτώσουν την Αβαδδών, με το να πάρει το Σημάδι του Κάιν στο σώμα του, - πρωτότοκο γιο του Αδάμ και της Εύας κι ο οποίος σκότωσε τον αδερφό του Άβελ. Με το σημάδι αυτό, μπορεί να ελέγχει το φονικότερο όπλο του κόσμου, την Πρώτη Λεπίδα, που σκοτώνει οτιδήποτε, όμως, χωρίς να γνωρίζει τις επιπτώσεις.
Εν τέλει, σκοτώνει την Αβαδδών αλλά αρχίζει και γίνεται βίαιος, αιμοδιψής και απόλυτος. Ταυτόχρονα, ο Μέτατρον κατορθώνει να ξεγελάσει τους Αγγέλους, παίρνοντάς τους με το μέρος του, με τον Καστιέλ να μένει μόνος του και με την κλεμμένη Χάρη να εξασθενεί μέσα του. Με ένα τέχνασμα καταφέρνει να μπει στον Παράδεισο, παρέα με τον Γκαντριήλ - που κατάλαβε ότι κάνει λάθος και θέλει να διορθώσει - όμως φυλακίζονται. Ο Γκαντριήλ θυσιάζεται για να σώσει τον Παράδεισο και ο Καστιέλ καταφέρνει να πάρει με το μέρος του όλους τους αγγέλους και, τελικά, φυλακίζουν τον Μέτατρον. Λίγο νωρίτερα, σε μάχη με τον Ντιν, τον σκοτώνει μπροστά στα μάτια του Σαμ. Ενώ ο τελευταίος είναι έτοιμος να καλέσει τον Κράουλι για συμφωνία, ώστε να σωθεί ο αδερφός του, ο βασιλιάς της Κόλασης, βρίσκεται μαζί με τη σορό του Ντιν και τον καλεί να ανοίξει τα μάτια του, αφού το σημάδι του Κάιν δεν τον αφήνει να πεθάνει έτσι απλά. Ο Ντιν ανοίγει τα μάτια του, που είναι μαύρα, και έτσι αποκαλύπτεται, ενδεχομένως, πως έχει γίνει δαίμονας λόγω του Σημαδιού.
Δέκατος κύκλος
Ο δέκατος κύκλος ξεκίνησε στις 7 Οκτωβρίου 2014 και, όπως συνέβη με τους προηγούμενους κύκλους, ολοκληρώνεται τον Μάιο του επόμενου έτους (2015). Ο Σαμ ανακαλύπτει ότι το σώμα του αδερφού του λείπει από εκεί που το άφησε, οπότε, αρχίζει να τον ψάχνει. Εν τω μεταξύ, ο Ντιν, που έχει μεταλλαχθεί σε δαίμονα, κάνει παρέα με τον Κράουλι. Ο Κράουλι ξέρει πως ο Ντιν έχει την ανάγκη να σκοτώνει και του υποδεικνύει ποιους, ώστε να μην σκοτώνει αθώους αλλά εκείνους με τους οποίους έχει κλείσει συμβόλαιο ο ίδιος. Τελικά, Ο Σαμ μαθαίνει πως ο Ντιν είναι δαίμονας και προσπαθεί να τον βρει με την βοήθεια του Καστιέλ, ο οποίος αργοπεθαίνει καθώς η κλεμμένη χάρη εξασθενεί μέσα του. Ο Ντιν διαπιστώνει ότι δεν μπορεί να ακολουθήσει τις εντολές του Κράουλι και τον εγκαταλείπει. Ο Σαμ τον βρίσκει, εν τέλει, και τον φυλακίζει στο καταφύγιο προσπαθώντας να τον θεραπεύσει. Ο Κράουλι δίνει μια άλλη κλεμμένη χάρη στον Καστιέλ και του λέει να κάνει ό,τι χρειαστεί για να σταματήσει τον Ντιν. Ο Ντιν δραπετεύει από τη διαβολοπαγίδα και κυνηγάει τον Σαμ σε όλο το καταφύγιο μέχρι που τον ξαναφυλακίζει ο Καστιέλ. Έτσι, καταφέρνουν να τον θεραπεύσουν προσωρινά, αν κι ακόμα διατηρεί το σημάδι του Κάιν. Οι δύο αδερφοί συνεχίζουν τη καταδίωξη, ενώ ο Σαμ ανησυχεί πολύ για τον αδερφό του, ρωτώντας τον διαρκώς για την κατάστασή του. Ο Καστιέλ προσπαθεί να φτιάξει την σχέση του με την κόρη (Κλερ) του δοχείου του Τζίμμυ Νόβακ. Όταν τοκογλύφοι απειλούν τον θετό της πατέρα και την ίδια, ο Σαμ, ο Ντιν και ο Καστιέλ την ελευθερώνουν. Διαφεύγοντας, όμως, κτυπάει ο Ντιν στο κεφάλι και το σημάδι του Κάιν ξυπνάει και πάλι. Ο Ντιν εξοντώνει όλους τους τοκογλύφους, όπως και τον θετό πατέρα της Κλερ. Εν τω μεταξύ, ένας νέος χαρακτήρας εμφανίζετε στην σειρά, η Ρωβένα η μάγισσα, μητέρα του Κράουλι, που είναι πολύ ισχυρή και προσπαθεί υποκρινόμενη αγάπη στον γιο της, να τον εκμεταλλευτεί. Ο Κραουλι καταλαβαίνει το σκηνικό και τη διώχνει. Η Ρωβενα λέει πως η κατάρα του σημαδιού μπορεί να λυθεί, έτσι ο Σαμ συμφωνεί, κρυφά από τον Ντιν, μαζί της, ώστε, αυτή, να σώσει τον Ντιν, με αντάλλαγμα ο Σαμ να εξοντώσει τον Κράουλι, κάτι που αποτυγχάνει. Η Ρωβένα, με την βοήθεια της Τσαρλυ, βρίσκει τον τρόπο να σπάσει την κατάρα, αποκωδικοποιώντας το βιβλίο των καταραμένων, γεγονός το οποίο συμβαίνει. Το σημάδι του Ντιν εξαφανίζεται από το σώμα του, αλλά το τίμημα είναι να απελευθερώσουν το σκότος, μια προβιβλική δύναμη. Η Ρωβενα απελευθερώνεται, κλέβει το βιβλίο τον σκιών και με την νέα της, πλέον, δύναμη, εξαναγκάζει τον Κάστιελ να εξοντώσει τον Κραουλι, προσπάθεια που αποτυγχάνει και πάλι.
Βρογχοπνευμονία
Βρογχοπνευμονία, βρογχική πνευμονία ή βρογχογενής πνευμονία (να μην συγχέεται με την λοβιακή πνευμονία) είναι η οξεία φλεγμονή των τοιχωμάτων των βρόγχων. Είναι τύπος πνευμονίας που χαρακτηρίζεται από πολλαπλές εστίες απομονωμένης, οξείας παγίωσης που επηρεάζουν έναν ή περισσότερους πνευμονικούς λοβούς.
Είναι ένας από τους δύο τύπους βακτηριδιακής πνευμονίας όπως ταξινομείται από την ακαθάριστη ανατομική κατανομή της παγίωσης (στερεοποίηση), ενώ η άλλη είναι η λοβιακή πνευμονία.
Παραπομπές
Κατηγορία:Πνευμονολογία
Μαρίνα Πέτροβνα της Ρωσίας
Η Μαρίνα Πέτροβνα της Ρωσίας (Княгиня Марина Петровна Романова/Knyaginya Marina Petrovna Romanova, 11 Μαρτίου 1892 - 15 Μαΐου 1981) ήταν κόρη του Μέγα Δούκα Πέτρου Νικολάγιεβιτς της Ρωσίας.
Βιογραφία
Γεννήθηκε στις 11 Μαρτίου 1892 στη Νίκαια, και ήταν το μεγαλύτερο παιδί και κόρη του Μέγα Δούκα Πέτρου Νικολάγιεβιτς της Ρωσίας και της Πριγκίπισσας Μιλίτσας του Μαυροβουνίου.
Στις 4 Φεβρουαρίου 1927 παντρεύτηκε τον Πρίγκιπα Αλέξανδρο Γκολίτσιν στο Αντίμπ. Το ζευγάρι δεν απέκτησε απογόνους.
Πέθανε στις 15 Μαΐου 1981 στο Σι-Φου-λε-Πλάζ της Προβηγκίας-Άλπεων-Κυανής Ακτής σε ηλικία 89 ετών. Είναι θαμμένη στο Ρωσικό Ορθόδοξο Κοιμητήριο της Νίκαιας.
Παραπομπές
Κατηγορία:Οίκος Ρομάνοφ Κατηγορία:Ρώσοι ευγενείς
Δαίμων
Δαίμων  είναι αρχαιοελληνική λέξη που αρχικά αναφερόταν σε μια μικρότερη θεότητα ή καθοδηγητικό πνεύμα, τους δαίμονες της αρχαίας ελληνικής θρησκείας και μυθολογίας και της μεταγενέστερης ελληνιστικής θρησκείας και φιλοσοφίας.
Η λέξη προέρχεται από την λέξη *daimon της πρωτοινδοευρωπαϊκής, που σημαίνει "πάροχος, διαιρέτης (των περιουσιών ή των πεποιθήσεων)", η οποία προέρχεται από τη ρίζα *da- "διαιρώ", εξού και το ρήμα δαίω. Οι δαίμονες μπορούσαν να θεωρηθούν ως οι ψυχές των ανθρώπων της χρυσής εποχής που ενεργούν ως κηδεμόνες θεότητες, σύμφωνα με την καταχώρηση δαίμων στο λεξικό Λίντελ και Σκοτ.
Παραπομπές
Κατηγορία:Αρχαία ελληνική γλώσσα
Μάχη του Σαν Χασίντο
Ο Μάχη του Σαν Χασίντο (San Jacinto, (21 Απριλίου 1836), ήταν η τελευταία και αποφασιστική μάχη της Επανάστασης του Τέξας. Με επικεφαλής τον Στρατηγό Σαμ Χιούστον, ο στρατός του Τέξας νίκησε τον Μεξικανικό στρατό του στρατηγού και προέδρου του Μεξικού, Αντόνιο Λόπεζ ντε Σάντα Άννα σε μία μάχη που διήρκεσε μόλις 18 λεπτά.
Ο Σάντα Άννα και ο στρατηγός Μαρτίν Περφέκτο ντε Κος διέφυγαν κατά τη διάρκεια της μάχης. Ο Σάντα Άννα συνελήφθη την επόμενη μέρα στις 22 Απριλίου και ο Κος στις 24 Απριλίου. Αφού κρατήθηκε για περίπου τρεις εβδομάδες ως αιχμάλωτος πολέμου, ο Σάντα Άννα υπέγραψε τη συνθήκη ειρήνης που υπαγόρευε ότι ο μεξικανικός στρατός θα εγκαταλείψει την περιοχή, ανοίγοντας το δρόμο για τη Δημοκρατία του Τέξας να γίνει ανεξάρτητο κράτος.
Μουσείο του πλοιαρίου Άγιος Νικόλαος
μικρογραφία|Το άγαλμα του Γρίβα στον προαύλιο χώρο του μουσείου Το Μουσείο του πλοιαρίου Άγιος Νικόλαος είναι μουσειακός χώρος που βρίσκεται στο χωριό Χλώρακα πλησίον της πόλης της Πάφου στην Κύπρο. Το μουσείο αφορά τον απελευθερωτικό αγώνα των Κυπρίων κατά των Βρετανών την περίοδο 1955-1959. Το μουσείο κατασκευάστηκε το 1968 με δαπάνη της Ζήνα Κάνθερ και ανακαινίστηκε το 1994.
Το μουσείο βρίσκεται στην παραλία της Χλώρακας όπου αποβιβάστηκε το 1954 ο Γεώργιος Γρίβας για να οργανώσει τον αγώνα ενάντια στους Βρετανούς και εκεί όπου τα καΐκια "Σειρήν" και "Άγιος Νικόλαος" έφεραν τα πρώτα όπλα και πυρομαχικά. Στην ίδια παραλία συνελήφθησαν από τους Βρετανούς οι πρώτοι αγωνιστές.
Το μουσείο περιλαμβάνει την στεγασμένη αίθουσα όπου φυλάσσεται το πλοιάριο Άγιος Νικόλαος και έκθεση φωτογραφιών, εξωτερικά στον προαύλιο χώρο υπάρχει άγαλμα του Γρίβα και μνημείο για τον απελευθερωτικό αγώνα. Δίπλα υπάρχει ο ναός του Αγίου Γεωργίου που χτίστηκε από την Ζήνα Κάνθερ προς τιμήν του Γρίβα, εδώ ήταν το σημείο που αποβιβάστηκε.
Παραπομπές
Κατηγορία:Μουσεία Απελευθερωτικού αγώνα της Κύπρου Κατηγορία:Χλώρακα
Αμύκλαι
Η Αμύκλαι ήταν αρχαία πόλη στην Πελοπόννησο, στην περιοχή όπου βρίσκονται οι σύγχρονες Αμύκλες.
Σύμφωνα με κάποιες πηγές, η αρχαία πόλη Αμύκλαι (αρχαία ελληνικά: Ἀμύκλαι) ιδρύθηκε από τον Αμύκλα της Σπάρτης, τον γιο του Λακεδαίμονα. Το δεύτερο αιώνα μ.Χ., ο Παυσανίας πληροφορήθηκε ότι η αρχαϊκή τοποθεσία των Αμυκλών είχε αρχαία προέλευση σαν οχυρό των Αχαιών πριν από την «Κάθοδο των Δωριέων», και η σύγχρονη αρχαιολογία έχει υποστηρίξει αυτήν την άποψη. Ο οικισμός της Εποχής του Χαλκού βρίσκεται στις πλαγιές πάνω από το σύγχρονο χωριό των Αμυκλών. Κατακτήθηκε από τους αρχαίους Σπαρτιάτες ως ο πέμπτος από τους παρακείμενους οικισμούς, η κατάκτηση των οποίων απετέλεσε την αρχή της ιστορίας της Σπάρτης, τον 8ο αιώνα π.Χ. Οι κάτοικοι των Αμυκλών έγιναν περίοικοι, ελεύθεροι αλλά χωρίς πολιτικά δικαιώματα αλλά με υποχρέωση να πληρώνουν φόρους πολίτες της Σπάρτης.
Την ίδια περίπου περίοδο ανεγέρθηκε στις Αμύκλες το Ιερό του Απόλλωνα, όπου μέσα στο τέμενός του περιέκλειε τον τύμβο του Υάκινθου, πρωτοελλαδική θεότητα η λατρεία της οποίας συγχεόταν με αυτήν του Απόλλωνα στην ετήσια γιορτή των Υακινθίων. Υπάρχουν αναθηματικά αγαλματίδια της προ-Μυκηναϊκής περιόδου και της Γεωμετρικής περιόδου, αλλά με κενό μεταξύ τους: «είναι φανερό ότι είχε λάβει χώρα μια ριζική αναδιαμόρφωση», σχολιάζει ο Walter Burkert, δίνοντας πολλά παραδείγματα αυτής της διακοπής στην λατρευτική πρακτική κατά την Γεωμετρική περίοδο, και που περιλαμβάνει και τις Αμύκλες (1985, σελ. 49).
Εκτός από τη λατρεία του Απόλλωνα, οι κάτοικοι των Αμυκλών λάτρευαν επίσης τον Διόνυσο ως Διόνυσος Ψίλαξ. Ο Παυσανίας σημειώνει ότι ψίλα ήταν η δωρική λέξη για τα φτερά: «το κρασί αναπτερώνει τον άνθρωπο, ελαφρύνοντας το πνεύμα τους, όχι λιγότερο απ’ ό, τι τα φτερά τα πουλιά» προσθέτει σαν σχόλιο. Προφανώς του ήταν δύσκολο να φανταστεί έναν αρχαϊκό φτερωτό Διόνυσο.
Παραδοσιακά οι Αμύκλαι ήταν συνυφασμένες ως η κατοικία του Τυνδάρεω και των γιων του, των Διόσκουρων.
Βιβλιογραφία
Κατηγορία:Πόλεις της αρχαίας Λακωνίας
Ναντέζντα Πέτροβνα της Ρωσίας
Η Ναντέζντα Πέτροβνα της Ρωσίας (Княгиня Надежда Петровна Романова/Knyaginya Nadezhda Petrovna Romanova, 3 Μαρτίου 1898 - 21 Απριλίου 1988) ήταν κόρη του Μέγα Δούκα Πέτρου Νικολάγιεβιτς της Ρωσίας.
Βιογραφία
Γεννήθηκε στις 3 Μαρτίου 1898 στο Παλάτι Ντούλμπερ, και ήταν το τρίτο παιδί και η δεύτερη κόρη του Μέγα Δούκα Πέτρου Νικολάγιεβιτς της Ρωσίας και της Πριγκίπισσας Μιλίτσας του Μαυροβουνίου και δίδυμη αδελφή της Πριγκίπισσας Σοφίας, η οποία πέθανε λίγες ώρες μετά την γέννησή της.
Τον Απρίλιο του 1917 παντρεύτηκε τον Πρίγκιπα Νικόλαο Ορλόφ στη Κριμαία. Μαζί απέκτησαν δυο παιδιά:
Πέθανε στις 21 Απριλίου 1988 στο Σαντιγί του Ω-ντε-Φρανς σε ηλικία 90 ετών.
Παραπομπές
Κατηγορία:Οίκος Ρομάνοφ Κατηγορία:Ρώσοι ευγενείς
Λεονίντ Σλούτσκι (προπονητής ποδοσφαίρου)
Ο Λεονίντ Βικτορόβιτς Σλούτσκι (Leonid Viktorovich Slutsky, ρωσικά:Леонид Викторович Слуцкий, γενν. 4 Μαΐου 1971) είναι Ρώσος επαγγελματίας προπονητής ποδοσφαίρου και πρώην ποδοσφαιριστής.
Σταδιοδρομία ως ποδοσφαιριστής
Ο Σλούτσκι γεννήθηκε στο Βόλγκογκραντ. Η ποδοσφαιρική σταδιοδρομία του με τη Ζβέζντα Γκοροντίσε τελείωσε σε ηλικία μόλις 19 ετών. Έπρεπε να σταματήσει το ποδόσφαιρο, λόγω τραυματισμού στο γόνατο που υπέστη όταν έπεσε από ένα δέντρο, ενώ έσωζε τη γάτα ενός γείτονα.
Πρώιμη σταδιοδρομία
Ο Σλούτσκι έγινε προπονητής της ΦΚ Μόσχας στις 14 Ιουλίου 2005, όπου έμεινε μέχρι το τέλος της σεζόν 2007. Ο τελευταίος του αγώνας ως προπονητής της ΦΚ Μόσχας, ήταν μία νίκη 3-1 εναντίον της Λουτς Βλαδιβοστόκ στις 11 Νοεμβρίου 2007. Ο Σλούτσκι έγινε προπονητής της Κρίλια Σοβέτοφ Σαμάρα την 1η Ιανουαρίου 2008.
ΤΣΣΚΑ Μόσχας
Στις 26 Οκτωβρίου 2009, αντικατέστησε τον Χουάντε Ράμος ως προπονητής της ΤΣΣΚΑ Μόσχας. Το Δεκέμβριο του 2009, υπό τις οδηγίες του Σλούτσκι, η ΤΣΣΚΑ έφθασε για πρώτη φορά στην ιστορία της στη φάση νοκ άουτ του Τσάμπιονς Λιγκ, προτού ηττηθεί από την Ίντερ του Ζοζέ Μουρίνιο, την τελική νικήτρια της διοργάνωσης, στα προημιτελικά.
Πριν τη σεζόν 2012-13, ο Σλούτσκι ενίσχυσε την άμυνα της ομάδας και οργάνωσε εκ νέου την επίθεση, κάτι που βοήθησε την ομάδα να κάνει ρεκόρ 15 αγώνων χωρίς να δεχτεί γκολ και να κερδίσει όλους τους αγώνες που η ομάδα άνοιξε το σκορ, με αποτέλεσμα να κατακτήσει τον τίτλο πρωταθλήματος.
Στις 7 Αυγούστου 2015, ανακοινώθηκε ότι ο Σλούτσκι θα αναλάβει τη Εθνική Ρωσίας, στη θέση του εξερχόμενου Φάμπιο Καπέλλο. Το συμβόλαιο ήταν μέχρι το τέλος των προκριματικών του Ευρωπαϊκού Πρωταθλήματος 2016. Η Ρωσία κέρδισε όλους τους αγώνες με τον Σλούτσκι στον πάγκο και πήρε την πρόκριση στο Ευρωπαϊκό Πρωτάθλημα 2016.
Στις 14 Νοεμβρίου 2015, η Ρωσία νίκησε την Πορτογαλία με 1-0 σε έναν φιλικό αγώνα και ο Σλούτσκι επανέλαβε το κατόρθωμα του Πάβελ Σαντίριν, κερδίζοντας τους πέντε πρώτους αγώνες του ως προπονητή της Ρωσίας.
Στις 21 Μαΐου 2016, η ΤΣΣΚΑ νίκησε τη Ρούμπιν Καζάν με 1-0, για να εξασφαλίσει τον τίτλο, μπροστά από την διεκδικήτρια έκπληξη Ροστόφ. Αυτός ήταν ο τρίτος τίτλος του Σλούτσκι σε τέσσερα χρόνια με την ΤΣΣΚΑ.
Στις 20 Ιουνίου 2016, ο Σλούτσκι αποφάσισε να παραιτηθεί από προπονητής της Ρωσίας μετά την ήττα με 0-3 εναντίον της Ουαλίας, που σήμαινε την κατάληψη της τελευταίας θέσης από τη Ρωσία στη φάση ομίλων του Ευρωπαϊκού Πρωταθλήματος 2016. Παραιτήθηκε στις 25 Ιουνίου.
Στις 6 Δεκεμβρίου 2016, ο Σλούτσκι ανακοίνωσε την παραίτησή του από προπονητής της ΤΣΣΚΑ. Ο τελευταίος του αγώνας, ήταν ένας αγώνας της φάσης ομίλων του Τσάμπιονς Λιγκ εναντίον της Τότεναμ την επόμενη μέρα.
Χαλ Σίτι
Στις 9 Ιουνίου 2017, ο Σλούτσκι προσλήφθηκε ως προπονητής της Χαλ Σίτι στην Τσάμπιονσιπ. Στις 3 Δεκεμβρίου 2017, αποχώρησε από την ομάδα με αμοιβαία συγκατάθεση, ύστερα από μια σειρά κακών αποτελεσμάτων.
Φίτεσε
Στις 12 Μαρτίου 2018, ανακοινώθηκε ότι θα αντικαταστήσει τον Χενκ Φρέιζερ ως το νέο προπονητή της Φίτεσε στην Ερεντιβίζιε, για τη σεζόν 2018-19. Κατά τη διάρκεια της θητείας του, η Φίτεσε μπήκε στην κλήρωση για τον τρίτο προκριματικό γύρο του Γιουρόπα Λιγκ, όπου κληρώθηκε με τη Βασιλεία. Οι δύο αγώνες διεξήχθησαν εντός έδρας στις 9 Αυγούστου και εκτός έδρας στις 16 Αυγούστου 2018. Η Φίτεσε έχασε με 2-0 στο συνολικό σκορ, με αποτέλεσμα τον αποκλεισμό της από το Γιουρόπα Λιγκ. Σε εθνικό επίπεδο, η Φίτεσε τερμάτισε στην 5η θέση του πρωταθλήματος εκείνης της σεζόν. Μετά από πέντε συνεχόμενους χαμένους αγώνες, αποφάσισε να αποχωρήσει από προπονητής της Φίτεσε στα τέλη Νοεμβρίου του 2019.
Σταδιοδρομία ως σχολιαστής τηλεόρασης
Ο Σλούτσκι έχει σχολιάσει πολλές φορές ποδοσφαιρικούς αγώνες στη ρωσική τηλεόραση. Η σταδιοδρομία του ως σχολιαστής διακόπηκε, αφού επανέλαβε τη λέξη «Navalny», ακολουθώντας τον συν-σχολιαστή του, χρησιμοποιώντας τον όρο навальный футбол (navalny futbol). Ο όρος навальный (navalny) είναι ένας όρος που μεταφράζεται ως «συντριπτικό» ή «δυναμικό», αλλά είναι και το επώνυμο του αντιπολιτευόμενου πολιτικού, Αλεξέι Ναβάλνι. Το περιστατικό οδήγησε στην απομάκρυνσή του από τηλεσχολιαστή στο Παγκόσμιο Κύπελλο του 2018.
Παραπομπές
Κατηγορία:Σοβιετικοί ποδοσφαιριστές Κατηγορία:Ρωσοεβραίοι Κατηγορία:Τερματοφύλακες ποδοσφαιριστές Κατηγορία:Ρώσοι προπονητές ποδοσφαίρου Κατηγορία:Προπονητές ποδοσφαίρου ΦΚ Μόσχας Κατηγορία:Προπονητές ποδοσφαίρου ΦΚ Κρίλια Σοβέτοφ Σαμάρα Κατηγορία:Προπονητές ποδοσφαίρου ΤΣΣΚΑ Μόσχας Κατηγορία:Προπονητές ποδοσφαίρου Εθνικής Ρωσίας Κατηγορία:Προπονητές ποδοσφαίρου Χαλ Σίτι Κατηγορία:Προπονητές ποδοσφαίρου Φίτεσε Κατηγορία:Προπονητές Ευρωπαϊκού Πρωταθλήματος Ποδοσφαίρου 2016
Τσίλι (πιάτο)
Συνοδευτικά και προσθήκες
Το πιάτο μπορεί να σερβιριστεί με γαρνιτούρα ή συνοδευτικά· το τριμμένο τυρί, τα ψιλοκομμένα κρεμμυδάκια και η ξινή κρέμα είναι κοινές προσθήκες, όπως τα αλμυρά κράκερ, τα τσιπς τορτίγιας ή τα τσιπς καλαμποκιού, το καλαμποκόψωμο, το τυλιγμένο σε ρολό καλαμπόκι ή οι τορτίγιες από αλεύρι και οι χοιρινές ταμάλες. Το τσίλι μπορεί επίσης να σερβιριστεί πάνω σε ρύζι ή σε ζυμαρικά όπως σπαγγέτι.
Εξωτερικοί σύνδεσμοι
Κατηγορία:Αμερικανική κουζίνα
Στάδιο Σινομπό
Το Στάδιο Σινομπό (παλαιότερα γνωστό ως Eden Aréna και Synot Tip Arena) είναι στάδιο ποδοσφαίρου στην Πράγα της Τσεχίας.
Το στάδιο έχει χωρητικότητα 19.370 θεατών και είναι το μεγαλύτερο και πιο σύγχρονο γήπεδο ποδοσφαίρου στην Τσεχία. Είναι η έδρα της ΣΚ Σλάβια Πράγας και περιστασιακά της Εθνικής Τσεχίας ανδρών. Τις σεζόν 2010–11 και 2011–12, ήταν επίσης η έδρα των εντός έδρας αγώνων της Μποέμιανς 1905. Κατά τη διάρκεια της σεζόν 2011–12, το στάδιο φιλοξένησε εντός έδρας αγώνες για της ΦΚ Βικτόρια Πλζεν στη φάση των ομίλων του ΟΥΕΦΑ Τσάμπιονς Λιγκ.
Στο στάδιο διεξήχθη το ΟΥΕΦΑ Σούπερ Καπ 2013.
Ιστορία
Στις αρχές της δεκαετίας του 1950, η Σλάβια Πράγας αναγκάστηκε να εγκαταλείψει το γήπεδό της στη Λετνά και ένα νέο στάδιο χτίστηκε στο Εντέν, στη συνοικία Βρσοβίτσε. Η χωρητικότητά του ήταν περίπου 50.000 θεατές (κυρίως όρθιοι). Η ξύλινη δυτική (κύρια) κερκίδα λήφθηκε από το παλιό στάδιο της Λετνά και οι υπόλοιπες κερκίδες ήταν από μπετόν. Το στάδιο διέθετε επίσης πίστα στίβου. Ο πρώτος αγώνας σε αυτό το στάδιο έλαβε χώρα στις 27 Σεπτεμβρίου 1953, στην ισοπαλία της Σλάβια με 1–1 εναντίον της Κσίντλα βλάστι Όλομουτς. Το γκολ των γηπεδούχων σημείωσε ο Γιόζεφ Μπίτσαν.
Μετακίνηση
Στη δεκαετία του 1970, έγινε φανερό ότι το Στάδιο Εντέν δεν παρείχε επαρκή άνεση στους φιλάθλους και άρχισε ο σχεδιασμός ενός νέου σταδίου στο ίδιο μέρος. Ωστόσο, υπό το κομμουνιστικό καθεστώς, ο σχεδιασμός προχωρούσε αρκετά αργά. Έγιναν αρκετά έργα και η κατασκευή επρόκειτο τελικά να ξεκινήσει το 1990. Το 1989, η Σλάβια Πράγας μετακόμισε προσωρινά στο κοντινό Στάδιο Ντζολίτσεκ (έδρα της ΦΚ Μποέμιανς Πράγας, τώρα γνωστή ως Μποέμιανς 1905) και η ανατολική κερκίδα γκρεμίστηκε. Ωστόσο, η ανατροπή του κομμουνιστικού καθεστώτος το 1989 καθυστέρησε την κατασκευή. Στο μεταξύ, η Σλάβια μετακόμισε στο Στάδιο Εβζέν Ροσίτσκι, ένα στάδιο στο λόφο Στράχοφ, το οποίο είναι μεγάλο αλλά άβολο και με ελάχιστη πρόσβαση.